AQSh: Qirg'izistonda o'zbek aholi xavfsizligi ta'minlanishi lozim; fojia albatta tergov qilinadi
AQSh Davlat kotibi Robert Bleyk dning aytishicha, qirg'in ham mahalliy, ham xalqaro komissiya tomonidan tekshirilishi kutilmoqda.
Qirg’iziston janubida vaziyat hamon og’ir. Hukumat to’polonlarning yangi to’lqini boshlanishi mumkin, deya ogohlantirmoqda. Qo’shma Shtatlar Roza Otunbayeva va uning ma’muriyatini har bir fuqaro huquqini ta’minlashga, aholiga adolatsiz munosabatda bo’lmaslikka chaqirmoqda. Amerika Tashqi ishlar vazirligining rang-barang bayroqlar osilgan katta zalida turib, biz bilan gaplashar ekan, Davlat kotibi muovini Robert Bleyk (Robert Blake) “Qirg’iziston bu yerdan ancha olis, lekin u yerda odamlar chekkan va chekayotgan azobni bu yerdan ham his qila olayapmiz”, - deydi. “Harakat bor va yaqin kunlarda aniq qadamlar tashlanishi muqarrar. Roza Otunbayeva, muvaqqat prezident sifatida endigina ish boshladi. Maxsus komissiya tuzish haqida gap ketmoqda”. “Bu haqda qirg’iz hukumatining o’zi bildirgani ma’qul. Respublika o’zi maxsus komissiya tuzishi va xalqaro tergov olib borilganida, u jarayonda ham hamkorlik qilishi kutilmoqda”. Yevropada Xavfsizlik va Hamkorlik Tashkiloti bo’yicha AQSh komissiyasi raisi, kongressmen Alsi Xeystings “Haqiqat va Yarashuv” qo’mitasi tuzishni taklif qilmoqda, ya’ni O’sh va Jalolobodda yuz bergan qirg’in izchil va xolis tarzda o’rganib chiqilishi, javobgarlar jazoga tortilishi, kimdan nima xato o’tgani ochiq muhokama qilinib, kechirim so’ralishi va aholi orasida hamjihatlik targ’ib qilinishi kerak. Lekin o’zbek aholi, o’zini asosiy jabrdiydalar deb biladigan odamlar bu hukumat ular manfaatini ko’zlab ish tutishiga ishonmaydi. “Masala bu qadar chigal ekani sir ema. Hozir janubda odamlar asossiz hibsga olinayotgani, o’zbek aholi tazyiq ostida ekani haqida bilamiz. Bu albatta hukumatga ishonchni yanada yemiradi. Har bir qadam qonunga binoan tashlanishi kerak. Vayron bo’lgan o’zbek xonadonlari, mahallalar qayta qurilishi, tirikchilik izga tushishi uchun ko’p mehnat qilish kerak bo’ladi. Ularga yordamni oshirish kerak",- deydi Robert Bleyk. "Hozir tekshiruv ham asosiy talab ekanini yana bir bor eslatib o’tmoqchiman. O’zbeklarni kim nishonga oldi va nima uchun? Jinoyatchilar erkin yuribdi. Yana hujumlar bo’lishi ehtimoli yo’q emas. Shu bois tergov komissiyasi ishni qancha tez boshlasa, shuncha yaxshi. Barcha ish xalqaro me’yorlarga javob berishi shart. Mening nazarimda qirg’iz hukumati bunga tayyor va bu borada yaqin kunlarda ularning o’zidan eshitamiz degan umiddaman”. Bu fikrlarni rad etamiz.Biz qo’l qovushtirib o’tirganimiz yo’q. AQSh eng ko’p miqdorda insonparvarlik yordami ajratdi, ko’p-qirrali ko’mak ko’rsatmoqda. Qochqinlar vatanga qaytar ekan, ularga g’amxo’rlik qilayapmiz. Tergov va adolatga chaqirib kelayapmiz. Rossiya bilan bu borada hamkorlik qilayapmiz. Qolaversa, Qozog’iston, Yevropada Xavfsizlik va Hamkorlik Tashkilotining hozirgi raisi bilan yaqindan ishlayapmiz. Manas tranzit markazi Afg’onistondagi urush uchun zarur ob’yektlardan biri. AQSh rasmiylari uning ahamiyatini tan oladi, ammo Vashington shuning uchun ham qirg’iz hukumati bilan qattiq gaplashmayapti degan iddaolarni qabul qilmaydi. Davlat kotibi muovinining aytishicha Obama ma’muriyati Bishkekka fojia yuzasidan o’z fikr-qarashlarini ochiq bildirib kelmoqda va tomonlar bir-birini tushunadi. Men Qirg’izistonda demokratiya qaror topishiga ishonaman. To'g'ri, bugun mamlakat juda murakkab vaziyatda, lekin yaqinda o’tgan referendum - katta muvaffaqqiyat. Oktyabrda o’tadigan parlament saylovlari yana bir sinov. Siyosiy munozalar qizisa ajabmas. AQSh bu xalqqa o’z yo’lini topishda yordamlashishda davom etadi”. George Krol. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.